钦定古今图书集成/明伦汇编/氏族典/第327卷 > 《廖用贤尚友录》 > 刘舜
## 钦定古今图书集成/明伦汇编/氏族典/第327卷 > 《廖用贤尚友录》 > 刘舜

按《汉书常山宪王舜传》：“常山宪王舜，以孝景中五年
立舜帝少子，骄淫，数犯禁，上常宽之。三十三年薨，子
勃嗣为王。宪王长男棁言宪王病时，王后太子不侍，
及薨六日出舍。太子勃私奸饮酒博戏击筑，与女子
载驰，环城过市，入狱视囚。天子遣大行骞验问，废王
徙家属处房陵。国除。月馀，天子诏封宪王子平为真
定王，子商为泗水王。顷王平立二十五年薨，子烈王
偃嗣。十八年薨，子孝王由嗣。二十二年薨，子安王雍
嗣。二十六年薨，子共王普嗣。十五年薨，子阳嗣”，王莽
时绝。